Libris | Jungfrau, Giselle Renarde
Jungfrau ebook: EPUB
Reeks: Paranormal Erotic Shorts
Jungfrau Giselle Renarde dental bonding in East Rockaway New York
bleach teeth in 46131
tooth veneer in Rockledge 32955
Orthodox affordable cosmetic dentistry Glendale
cosmetic dentistry photos in Old Greenwich Connecticut
what is teeth bonding Terrytown 10591 Wills, Gabrielle (2016-03)
ENGLISH ABSTRACT: This dissertation considers two factors that are considered critical to disrupting an existing culture of inefficiency in the production of learning in South Africa, namely school leadership and teachers’ unions.
AFRIKAANSE OPSOMMING: Hierdie proefskrif oorweeg twee faktore wat krities geag word om die huidige kultuur van ondoeltreffendheid in Suid-Afrikaanse onderwys te verbeter, naamlik skoolleierskap en onderwysvakbonde.
Die eerste gedeelte van die proefskrif sluit aan by die groeiende debat in die ekonomiese literatuur en in plaaslike beleidskringe oor die belangrike rol van skoolhoofde in opvoedkundige vooruitgang. Met gebruik van ŉ unieke datastel wat saamgestel is deur administratiewe data te integreer, poog die studie om ŉ duideliker insig in die arbeidsmark vir Suid-Afrikaanse skoolhoofde te kry. Die tweede hoofstuk skep ‘n kwantitatiewe profiel van hierdie mark en bespreek beleidsopsies om skoolleierskap te verbeter. Uit die hoofstuk blyk die bestaande ongelykhede in die verspreiding van gekwalifiseerde en ervare skoolhoofde tussen armer en ryker skole, geslagsongelykhede in skoolhoof-poste, lae mobiliteit van skoolhoofde en uitgerekte ampstermyne. Ontleding hiervan dui op die behoefte aan ŉ beleid wat skoolhoofde se aanvanklike plasing in poste verbeter, en dat dié skoolhoofde terselfdertyd nuwe skoolhoofde moet oplei en vir die amp bekwaam. Die bevindinge dui daarop hoe belangrik dit is dat sowel die ontwerp as die implementering van beleid dringend verbeter. Gegewe die stygende ouderdomsprofiel van Suid-Afrikaanse skoolhoofde, staan baie van hulle op of naby aftrede. Aanstellingskriteria moet daarom aangepas word om toepaslike kundigheid en vaardighede te identifiseer, eerder as om op ŉ skoolhoof se kwalifikasies staat te maak, wat ŉ bewese swak aanwyser van die bevoegdheid van ŉ skoolhoof is.
Terwyl die stygende aantal aftredes van skoolhoofde ŉ geleentheid bied om swakker skoolhoofde te vervang, is daar uitdagings in die werwing, keuring en aanstelling van gepaste kandidate. Verder neem dit ook tyd vir skoolhoofde om hulle volle impak op die skoolomgewing te maak en skoolprestasie mag aanvanklik afneem as gevolg van die verandering in leierskap. Hoofstuk 3 se vaste-effek beramingsmodel dui daarop dat ŉ verandering van skoolhoof aanvanklik nadelig is vir skoolprestasie, veral in armer skole. Dieselfde resultate word ook verkry deur van ŉ alternatiewe beramingsmetode van Heckman, Ishimura en Todd (1997) gebruik te maak, wat moontlike nie-parallelle tendense in skoolprestasie in ag neem. Die hoofstuk oorweeg ook twee meganismes waardeur leierskapsveranderinge skoolprestasie mag beïnvloed, naamlik deur versnelde promosie van leerlinge tussen grade en deur hoër onderwyseromset.
Na die bespreking van skoolleierskap, skuif die klem in hoofstuk vier na die meting van die impak wat onderwysvakbonde op opvoedkundige uitkomstes het, deur ondersoek in te stel na ŉ ontwrigtingshipotese, dat die leerproses negatief beïnvloed word deur die ontwrigting wat onderwyserstakings inhou. Meer spesifiek word die invloed van die uitgebreide staking in die publieke sektor in 2007 in hierdie hoofstuk ontleed. Hierdie ontleding gebruik die heterogeniteit binne skole in onderwysers se deelname aan stakings om te kontroleer vir ander kompliserende faktore wat sydigheid in die gemete effekte van stakings mag veroorsaak. In navolging van ŉ metode van Kingdon en Teal (2010) word ŉ analise gedoen van die verskil in die prestasie van leerders in verskillende vakke wat deur verskillende onderwysers aangebied word. Die resultate dui daarop dat betrokkenheid van onderwysers by stakings ‘n negatiewe invloed het op hoeveel studente in die armer drie-kwart van Suid-Afrikaanse skole leer. Tog wys die bespreking daarop hoe moeilik dit is om die effek van onwaargenome eienskappe van onderwysers, wat sydigheid in die meting van die effek van stakings mag meebring, te isoleer. Daar is egter wel aanduidings dat gemarginaliseerde leerders in landelike gebiede, asook dié wat akademies swakker vaar, ‘n hoër risiko loop van swakker leeruitkomste as gevolg van onderwyserstakings. Gegewe die resultate lyk dit asof onderwyserstakings ongelykhede in leerderprestasie in die Suid-Afrikaanse onderwysstelsel vergroot.
Please refer to this item in SUNScholar by using the following persistent URL: http://hdl.handle.net/10019.1/98853